kardosdrur/scandi-wiki huggingface dataset:
Lapu-Lapu

Lapu-Lapu var høvding (datu) på øen Mactan ud for kysten af regionen Cebui Filippinerne, da Ferdinand Magellan ankom i 1521. Han nægtede at konvertere til katolicisme og besejrede Magalhães og hans mænd under slaget ved Mactan den 27 april 1521, hvor Magalhães døde.

Lapu-Lapu anses som Filippinernes første nationalhelt, og som muslim anerkendes han også af landets store muslimske befolkningsgruppe til at have modsat sig de spanske kolonisatorer.

På Mactan-øen findes en stor statue til hans ære. Denne statue skuer ud over stranden og bugten, hvor Magalhães og hans skib ankrede. På den tid var bugten på den nordlige side af øen Mactan stadig dybt nok, men med tiden er bugten blevet i en lavvandet og plante-dækket lagune.

En kirke på øen er opkaldt efter Lapu-Lapu, og byen Opon er blevet omdøbt til Lapu-Lapu City. Også den Røde Koralbars, en yndet spisefisk, bliver i Filippinerne nu kaldt efter Lapu-Lapu.

Tidligere blev Lapu-Lapu også afbildet på både runde og firkantede centavos. Denne mønt bruges grundet inflationen ej længere.

Personer fra Filippinerne

Filippinernes historie
Datu

En datu var en stammehøvding og leder af et lokalt fællesskab i Filippinerne. 

Før Spaniernes ankomst i det 16 århundrede havde de lokale fællesskaber i Filippinerne, de såkaldte barangays, som leder en såkaldt datu. De lokalsamfund, som blev ledt af en datu, bestod normalt kun af nogle titals familier. Kun nogle gange var en barangay større. 

I den sydlige del af Filippinerne var situationen en anden, da to sultanater ledtes af en sultan eller rajah. 

Titlerne, datu, sultan og rajah bliver stadigvæk brugt i den sydlige del af Filippinerne til at betegne den lokalt herskende klasse. Ordet datu er afledt fra det Malajiske ord: dato eller datuk; adelstitler til Malajer.

Foruden Malaysia blev titlen undertiden også brugt i Brunei og Indonesien.

Personer fra Filippinerne
European Youth Olympic Festival

European Youth Olympic Festival er et multisportsarrangement for ungdomsudøvere fra de 50 medlemslande i den Europæiske olympiske komité. Arrangementet afvikles hvert andet år og har en sommerudgave, der blev afholdt for første gang i Bruxelles i 1991, samt en vinterudgave, der begyndte to år senere i Aosta. Det var kendt som European Youth Olympic Days fra 1991 til 1999.

European Youth Summer Olympic Days 1999 blev afholdt i den danske by Esbjerg.

Udgaver 

Der er blevet afhold sommerlege siden 1991 og vinterlege siden 1993. Deltagerne er 14-18 år.

Sommer

Vinter

Eksterne henvisninger 

 European Youth Olympic Festivals websted 

Sportsarrangementer
Etableret i 1991
Barangay

En barangay (Filippinsk: baranggay) er den mindste administrative enhed i Filippinerne. Udtrykket anvendes ligeledes på en landsby, et afsnit eller et kvarter. Kommuner og uafhængige byer i Filippinerne er sammensat af barangays. Historisk er en barangay en samling på 50 til 100 familier, svarende til mellem 100 og 500 personer.

Hver barangay er styret af en en valgbar direktør (punong barangay), og disse igen danner et råd (sangguniang barangay), hvori indgår rådgiverne (kagawad). Hver bangay tæller også en ungdomsorganisation (Sangguniang Kabataan eller SK). Den 30. september 2014 var der i Filippinerne 42.029 barangays.

Referencer 

Filippinernes geografi
Lago di Ariamacina

Lago di Ariamacina er en sø i Cosenza, Calabrien, i det sydlige Italien. Den ligger i bjergkæden La Sila i Nationalpark Sila. Floden Neto løber gennem søen, som er et reservoir bygget mellem 1953 og 1955 med en dæmning over Neto for at producere vandkraft. Nord for søen ligger Lago di Cecita og mod syd søen Lago Arvo.

References 

Calabrien
Søer i Italien
FA Women's League Cup

FA Women's League Cup er en pokalturnering i engelsk kvindefodbold. Turneringen var i starten for de otte hold i FA WSL, men efter at WSL blev udvidet til to divisioner, har den bestået af 23 hold.
Sponsoren Continental AG blev annonceret den 19. august 2011, og det betyder, at turneringens navn er FA WSL Continental Tyres Cup af sponsor årsager. 

Der er spillet ti udgaver, hvor Arsenal har vundet fem finaler.

Liste over finaler
Kun Chelsea, Arsenal og Manchester City har vundet pokalturneringen. Birmingham City har indtil videre tabt tre finaler.

Referencer 

Kvindefodbold i England
Sydney International

Sydney International er en professionel tennisturnering for både mænd og kvinder, som hvert år i januar afvikles i Sydney, New South Wales, Australien. Turneringen kan føre sin rødder tilbage til 1885 og er dermed en af verdens ældste tennisturneringer, der forsat afvikles. Den er siden 2000 blevet afviklet på hardcourt-baner i Sydney Olympic Park Tennis Centre, der blev opført til de olympiske lege i Sydney i 2000, i Sydney-forstaden Homebush, hvor den største arena, "Ken Rosewall Arena", har en kapacitet på 10.000 tilskuere. Siden 2008 har hardcourt-banerne været af typen Plexicushion.

Sydney International er (pr. 2018) kategoriseret som en ATP World Tour 250-turnering på mændenes ATP World Tour og som en WTA Premier-turnering på kvindernes WTA Tour, og den afvikles pt. i ugen inden Australian Open og er derfor en vigtig forberedelsesturnering for mange spillere op til årets første grand slam-turnering.

Historie 

Turneringen blev første gang afholdt i 1885 under navnet New South Wales Championships og afviklet i Association Ground i Moore Park, der var en del af Sydney Cricket Ground, hvor den fungerede som mesterskabet for kolonien New South Wales. I 1908 blev ansvaret for turneringen overtaget af New South Wales Tennis Association, som flyttede spillestedet til Double Bay. Fra 1922 til 1999 blev den spillet i White City-komplekset.

I 2000 blev turneringen flyttet til det nyopførte Sydney Olympic Park Tennis Centre, der blev bygget til de Olympiske Lege i 2000, hvor den siden da har haft hjemme.

Navne 

Turneringen blev fra starten i 1885 spillet under navnet New South Wales Championships, men siden begyndelsen af den åbne æra i 1969 har turneringen båret navnet New South Wales Open med forskellige tilføjelser som følge af sponsorater. Siden 1995 har navnet været Sydney International, ofte med et tilknyttet sponsornavn.
 New South Wales Chanpionships (1885-1967)
 New South Wales Open (1969-94)
 Marlboro New South Wales Open (?-1977)
 New South Wales Building Society Open (?-1984)
 Family Circle NSW Open (1985-87)
 Holden NSW Open (1990-91)
 Peters NSW Open (1994)
 Sydney International (siden 1995)
 Peters International (1995-96)
 Adidas International (2000-04)
 Medibank International (2005-09)
 Medibank International Sydney (2010-11)
 Apia International Sydney (2012-17)

Vindere og finalister

Herresingle

Damesingle

Herredouble

Damedouble

Kilder / eksterne henvisninger 
 Sydney International 
 Sydney Olympic Park Tennis Centre

Referencer 

 
Etableret i 1885
Yeovil Town W.F.C.

Yeovil Town Women Football Club er en engelsk fodboldklub for kvinder, hjemmehørende i Yeovil, Somerset. De er en del af Yeovil Town F.C. og spiller i FA Women's National League.

Aktuel trup

Referencer 

FA Women’s Super League
Kvindefodboldklubber i England
Kenneth Danielsen

Kenneth Danielsen (født 21. november 1989) er en dansk floorballspiller, der spiller for Copenhagen FC i den bedste række Floorballligaen. Han er opvokset i Hvidovre og startede som 13-årig ungdomsspiller i den lokale klub Hvidovre Attack FC.
Kenneth Danielsen var 16 år, da han debuterede i ligasammenhæng for Hvidovre. Efter 4 sæsoner skiftede han til svenske Malmø fbc, hvor han spillede tre sæsoner, inden han returnerede til den danske liga igen.
 
Kenneth Danielsen var med til U19-VM både i 2005 og 2007 for Danmark. Debuten for seniorlandsholdet kom i 2008. Siden da har Kenneth Danielsen deltaget i 5 VM-slutrunder (2008, 2010, 2012, 2014 og 2016).

Statistik

Referencer 

Floorballspillere fra Danmark
Personer fra Hvidovre
Simon Strand

Simon Strand (født 25. maj 1993 i Sverige) er en svnesk fodboldspiller, der spiller for Dalkurd FF i Allsvenskan.

Karriere

Lyngby Boldklub 
Den 4. januar 2018 underskrev Simon Strand en 3 årig kontrakt med Lyngby Boldklub.

Dalkurd FF 
Efter en kaotisk januar måned hvor Simon Strand ingen løn fik i Lyngby Boldklub skrev svenske Dalkurd FF en tre-årig kontrakt med ham.

Referencer

Eksterne henvisninger 
 Simon Strand på transfermarkt.co.uk

Fodboldspillere fra Sverige
Fodboldspillere fra Lyngby Boldklub
Fodboldspillere fra Dalkurd FF
Mohammed Saeid

Mohammed Khalid Saeid (født 24. december 1990 i Sverige) er en svensk fodboldspiller, der spiller for IK Sirius.

Klubkarriere

Lyngby Boldklub 
Den 1. januar 2018 underskrev Mohammed Saeid en treårig kontrakt med Lyngby Boldklub.

IK Sirius 
Onsdag den 1. august 2018 kunne Lyngby Boldklub fortælle, at de havde ophævet kontrakten med Mohammed Saeid. Fredag den 3. august skrev han ny kontrakt med svenske IK Sirius, der spiller i Fotbollsallsvenskan.

Referencer

Eksterne henvisninger 

Fodboldspillere fra Sverige
Fodboldspillere fra West Bromwich Albion F.C.
Fodboldspillere fra Örebro SK
Fodboldspillere fra Columbus Crew
Fodboldspillere fra Colorado Rapids
Fodboldspillere fra Lyngby Boldklub
Fodboldspillere fra IK Sirius Fotboll
Caspar Lee

Caspar Richard George Lee (født 24. april 1994) er en britisk-sydafrikansk Youtuber, der på sin youtubekanal har over 7,5 millioner følgere (januar 2018).

Youtube 
Caspar Lee oprettede sin youtubekanal i 2011, og kanalen har i dag mere end 868 millioner visninger (januar 2017). Kanalen hed oprindeligt "Dicasp", men har senere ændret navn til "Caspar". I 2012 oprettede han en second channel under navnet "morecaspar", som i dag har næsten 2 millioner følgere og mere end 117 millioner visninger (januar 2017). På sin primære youtubekanal har Caspar Lee blandt andet lavet videoer sammen med youtuberne Alfie Deyes, Zoe Sugg, Joe Sugg og Troye Sivan. Caspar Lee har også i en årrække boet sammen med Joe Sugg.

Film 
Caspar Lee har også medvirket i flere film, herunder Spud 3: Learning to Fly i 2014, Svampebob: En rigtig landkrabbe i 2015 og Laid in America i 2016 sammen med youtuberen KSI.

Referencer

Eksterne henvisninger 

 
 

YouTubere fra Storbritannien
Personer fra Sydafrika
Joe Sugg

Joseph Graham "Joe" Sugg (født september 1991) er en britisk youtuber der er kendt for sine tre Youtubekanaler ThatcherJoe, ThatcherJoeVlogs og ThatcherJoeGames. Han er lillebror til youtuberen Zoella.

Eksterne henvisninger

 
 

YouTubere fra Storbritannien
Vlamertinge

Vlamertinge er en landsby i den belgiske provins Vestflandern og en delkommune i Ieper. Bymidten i Vlamertinge ligger lige udenfor Iepers centrum, langs hovedvejen N38 til den nærliggende by Poperinge.

Vlamertinge er den næststøreste bydel i Ieper, efter centrum. Vest for Vlamertinge, langs vejen til Poperinge, ligger den mindre bebyggelse Brandhoek.

Historie 
De tidligste data om Vlamertinge stammer fra middelalderen. I 857 blev der bygget et kapel i Vlamertinge. I 970 blev Ypres ødelagt og Vlamertinge kapel brændt ned. Det ældste dokument, der henviser til Vlamertinge (eller Flambertenge), er en akt fra år 1066. Baudouin van Lille, greve af Flanders, hans kone Adela og deres søn Baudouin, donerede i denne varer til kirken og kapitlet ve Sint-Pieters i Lille. Disse varer allokerees blandt andet me en tiendedel til Elverdinge og en tiendedel til Vlamertinge -"In territorio Furnensi, in villa Elverzenges, decinam unam ; Flambertenges decinam similiter unam ".

I tiden op til den franske revolution var Vlamertinge et herskab (heerlijkheid) under lensgrevskabet Veurne-Ambacht med 22 undergivne. Byen led meget under belejringer af den nærliggende by Ieper.

Geografi 

Vlamertinge ligger 17 meter over havets overflade. Kommunen grænser op til Ieper i øst, Voormezele i sydøst, Kemmel og Dikkebus i syd, Reningelst i sydvest, Poperinge i Vesten, Elverdinge i nord og Brielen i nordøst.

Demografiske udviklinger 

Fra 1487 til 1697 ser vi et stort fald i Vlamertings befolkning. Den mest sandsynlige forklaring på dette er firsårskrigen. Under første verdenskrig ser vi, at befolkningen igen er faldende. Det skyldes, at Vlamertinge led under bombardementerne af Ieper.

Referencer 

Byer i Belgien
Kopejsk

Kopejsk (, ) er en by i Tjeljabinsk oblast, Urals føderale distrikt i Den Russiske Føderation. Byen ligger i den sydlige del af den Vestsibiriske slette og grænser op til byen Tjeljabinsk. Kopejsk, der er en del af Tjeljabinsk storbyområde, har  indbyggere, og ligger nær bredden af søen Polovinnoje.

Geografi 

Kopejsk ligger på Urals østskråninger, godt 15 km sydøst for Tjeljabinsk og 1795 km øst for Moskva via . Tjeljabinsk og Kopejsk er i praksis et byområde, og frem til nedlæggelsen af nettet i 1976 var der sporvognsforbindelse mellem de to bycentre.

Klima 

Kopejsk har et koldt tempereret fastlandsklima (Köppens klimaklassifikation Dfb). Den koldeste måned er januar med en gennemsnitstemperatur på -15,7 °C. Den varmeste måned er juli med en gennemsnitstemperatur på 19,4 °C. Den gennemsnitlige temperatur på års basis er 2,4 °C. Den gennemsnitlige årlige nedbør er 438 mm.

Historie 

Kopejsk grundlagt i begyndelsen af 1900-tallet på basis af en række arbejderbosættelser, der blev opført i  som led i udviklingen af kulbrydning i området. Den 20. juni 1933 fik Kopejsk bystatus. Stedets navn er afledt af ordet "Копи" (), der betyder mine.

I 2004 fik Kopejsk formelt igen bystatus, da bydelene Gornjak, Baschowo, Starokamyshinsk, Oktyabrsky, Potanino, Schelesnodoroschny og Wachruschewo blev sammenlagt med Kopejsk. Disse bydele var vokset frem i løbet af 1980'erne.

Befolkningsudvikling 

Note: Data fra folketællinger

Økonomi 

Indtil 1990'erne var de vigtigste økonomiske sektorer kuludvinding (med miner som "Kapitalnaja", "Komsomolskaja", "Krasnaja Gornjatjka" og "Tsentralnaja") og Kopejsk maskinfabrik (Kirov) var den største producent minedriftudstyr. I øjeblikket er alle miner lukket på grund af kulens lave kvalitet og de høje produktionsomkostninger.

I de senere år har Kopejsk udviklet en diversificeret økonomi. I byen er registreret mere end 1.000 industrivirksomheder og mere end 7.000 private iværksættere. De nye virksomheder fremstiller varer som plastikfilm, rør med korrosionsbeskyttelse, keramisk proppant til olie- og gasindustrien og vegetabilske olier.

I Kopejsk ligger indkøbscentret "Metro", ejet af det tyske selskab Metro AG. Indkøbscentret spiller en vigtig rolle i byens liv, idet mange småhandlende i Tjeljabinskk og Kopejsk indkøber deres varer i centret.

Referencer

Eksterne henvisninger 

  byokrugs officielle hjemmeside  
 Kopejsk på ''Den store sovjetiske encyklopædi, 

Byer i Tjeljabinsk oblast
Etableret i 1907
Limburg Kloster

Limburg Kloster et et tidligere kloster på en bjergtop ved byen Bad Dürkheim ca. 35 km. vest for byen Mannheim i delstaten Rheinland-Pfalz, Tyskland. Klosteret kan betegnes som en velholdt ruin. Knud den Stores datter, Gunhild (1019-1038), er begravet på klostergrunden. På graven står en velholdt gravsten hvoraf fremgår, at Gunhild var datter af kong Knud af Danmark. I byen Bad Dürkheim findes ved indgang til byens kirke et større mindesmærke over kejser Konrad 2. og hans søn, Henrik 3., som Gunhild var gift med. De blev forlovet i maj 1035, samme år som Knud den Store døde. Parret blev gift i Pinsen 1036. Parret fik en datter Beatrice.

Eksterne henvisninger 

 Klosterruine Limburg, Bad Dürkheims officielle hjemmeside

Klostre i Tyskland
Ruiner i Tyskland
Bygninger, konstruktioner og anlæg i Rheinland-Pfalz
Sheberghan

Shebergan (persisk: شبرغان) er en by i det nordlige Afghanistan. Byen ligger nær grænsen til Turkmenistan og er provinshovedstad i provinsen Jowzjan. Antallet af indbyggere er anslået til ca. 80.000.

Byen var tidigere et centrum for handel og dyrehold - særligt fåreavl - og har en blandet usbekisk, tadsjikisk og pashtunsk befolkning.

Eksterne links 

Byer i Afghanistan
Gilbert (Arizona)

Gilbert er en by i den centrale del af delstaten Arizona i USA. Den ligger i Maricopa County nær Arizonas største by Phoenix.

Eksterne henvisninger 

Byer i Arizona
Aban b. Abd al-Hamid al-Lahiqi

Abān b. ʿAbd al-Ḥamīd al-Lāḥiqī (død. år 200. År 816 (gregoriansk K.)) var en lærd mand af persisk oprindelse som skrev poesi på arabisk. Hans forfader Lāḥiq b. ʿUfayr var en beretter af ḥadīth og mawlā (klient) af Banū Raqqāsh stammen. Abāns forfædre stammer oprindeligt fra Fasā, en by i Fārs provinsen. Påstanden om at de skulle være af jødisk oprindelse, fremført af Abū ʿUbayda, er uberettiget.

Intet er kendt om Abāns barndom, selvom han højst sandsynlig var født i Basra, hvor han havde sin opvækst og studerede litteratur, retslære, logik og matematik.

Digtere
Persere
Pikachurin

Pikachurin, også kendt som  AGRINL  og EGF-like, fibronectin type-III og laminin G-like domain-containing protein (EGFLAM),
er et protein der i mennesker kodes af EGFLAM-genet på kromosom 5.

Pikachurin er et dystroglycan-interagerende protein der har en essentiel rolle i den præcise interaktion imellem fotoreceptorer og ribbon synapser og de bipolare dendriter. En ukorrekt binding imellem pikachurin og dystroglycan er forbundet med en type muskelsvind, der ofte involverer anormaliteter i øjnene.

Opdagelse og nomenklatur 
Pikachurin er et ekstracellulær matrix-lignende retina-protein, der først blev beskrevet i 2008 i Japan af Shigeru Sato et al., og navngivet efter Pikachu, en art fra Pokémon-universet. Navnet på dette "adrætte" protein var inspireret af Pikachus "lynhurtige bevægelser og chokerende elektriske effekter".

Pikachurin blev oprindeligt identificeret i en microarray analyse af genekspression profiler af retinaens wild-type og Otx2 knockoutmus. En Real-time PCR analyse blev anvendt til at bekræfte at Otx2 regulerer ekspressionen af pikachurin, hvilket blev klart, siden der var et fravær af pikachurin-ekspression i retina fra Otx2 knockoutmus.

Se også 
 Sonic hedgehog, et andet protein opkaldt efter en computerspilkarakter.

Kilder
L.A. Ring-malerierne i Statsministeriet

L.A. Ring-malerierne i Statsministeriet er en samling på 32. I høst findes i en stor og en lille udgave. Nogle af malerierne er udlånt til danske repræsentationer i udlandet, tre er i konsulatet i Flensborg, to i ambassaden i Helsinki og et i ambassaden Oslo. Fire er i depot i Statens Museum for Kunst og tre er udlånt til Marienborg.

Malerierne er testamentarisk arv sammen med 14 malerier af Hans Smidth, to af Kristian Zahrtmann samt to af Anders Zorn til Statsministeriet fra forretningsmanden O.P. Christensen, der var en nær ven af statsminister H.C. Hansen  der i midten af 1950'erne forærede sin malerisamling til ministeriet.  Han mente, at L.A. Rings virkelighedsnære og socialt engagerede malerier ville kunne inspirere enhver statsminister i dennes gerning. I et  gavebrev meddelte han, at malerierne skulle overdrages ministeriet ved  hans død.

I gavebrevet til statsminister Hans Hedtoft skrev Christensen  blandt andet:

Malerier, der er eller var i depot hos Statens Museum for Kunst, er I høst. Tehusene, Maleren i landsbyen, Når toget ventes og Sædemanden.

I januar og februar 1957 blev hele O.P. Christensens samling udstillet på Statens Museum for Kunst og Kai Flors bog om samlingen blev optrykt som udstillingskatalog.

Samlingen

Referencer

Litteratur 
 Kai Flor, L.A. Ring - Direktør O.P. Christensens samling, 1957

Eksterne henvisninger 

 Statsministeriet - Statsministeriets samling af L. A. Ring værker 

Kunstsamlinger
Malerierne i Statsministeriet
Periodisering (træning)

Periodisering er et begreb inden for træning, hvor træningen ændres, sådan at man ikke gentager et trænings en-til-en med henblik på at opnå bedre resultater, ved at undgå stagnering.

Definition 
Det amerikanske National Strength and Conditioning Association definerer begrebet således "Periodisering er en metode til at anvende sekventielle eller fasiske ændringer i arbejdsbyrde, træningsfokus og træningsopgaver indeholdt i mikrocyklen, mesocyklen og den årlige træningsplan. Tilgangen afhænger af de mål, der er fastsat for den specificerede træningsperiode. En periodiseret træningsplan, som er korrekt designet, giver en ramme for passende sekventering af træning, således at træningsopgaver, indhold og arbejdsbyrder varieres på flere niveauer i et logisk fasemønster for at sikre udviklingen af specifikke fysiologiske- og præstationsresultater ved forudbestemte tidspunkter."

Danske Team Danmark eksemplificerer det med ændringer i følgende:
 Øvelsesrækkefølge
 Antallet af gentagelser per træningssæt
 Antallet af træningssæt
 Pauselængden mellem sæt og øvelse
 Træningsintensiteten
 Antallet af træningspas per dag, uge og måned

Referencer 

Styrketræning
Christian Tauson

Christian Tauson (født 15. maj 1973) er en dansk tidligere ishockeyspiller, og nuværende Key Account Manager hos Modular Lighting Instuments i København.

Karriere 
Som ishockeyspiller repræsenterede Christian Tauson i karrieren Hellerup IK og Icehockey Club Gentofte Stars der spillede i Superisligaen og 1. division. Her spillede han blandt andet sammen med bror Søren Tauson.

Trivia 
1. januar 2018 var Christian én af 16 danske nulevende personer med efternavnet Tauson.

Referencer

Eksterne henvisninger 
 
 Profil på LinkedIn

Personer fra Virum
Christian
Ishockeyspillere fra Danmark
Allan Toft Hansen

Allan Toft Hansen (født 16. maj 1996) er en dansk håndboldspiller der spiller for Mors-Thy.

Han er lillebror til håndboldspillerne René, Henrik og Majbritt Toft Hansen. Han er også storebror til håndboldspilleren Jeanette Toft Hansen. Allan Toft Hansen har gået på Morsø Gymnasium fra 2014 til 2017.

Kilder

Eksterne henvisninger 
 
 Allan Toft Hansens profil  hos handball123 

Personer fra Skive 
Håndboldspillere fra Mors-Thy Håndbold
Håndboldspillere fra Danmark
Håndboldspillere fra Skive fH
Aurskog Station

Aurskog Station (Aurskog stasjon) var en jernbanestation på Urskog–Hølandsbanen, der lå ved byområdet Aurskog i Aurskog-Høland kommune i Norge.

Stationen åbnede sammen med den første del af banen fra Bingsfos til Bjørkelangen 16. november 1896. Oprindeligt hed den Urskog, men den skiftede navn til Aurskog i marts 1947. Banen blev nedlagt 1. juli 1960.

Den første stationsbygning blev opført til åbningen i 1896 efter tegninger af Günther Schüssler men blev senere revet ned. Den anden stationsbygning blev opført i 1909 men er nu også revet ned.

Litteratur

Eksterne henvisninger 

 Forvaltningsplan for Urskog-Hølandsbanen

Stationer på Urskog-Hølandsbanen
Nedlagte jernbanestationer i Norge
Etableret i 1896
Ophørt i 1960
Bingsfos Station

Bingsfos Station (Bingsfos stasjon, også stavet Bingsfoss stasjon) var en jernbanestation på Urskog–Hølandsbanen, der lå ved vandfaldet Bingsfossen i Sørum kommune i Norge.

Stationen åbnede første gang sammen med den første del af banen til Bjørkelangen 16. november 1896. Den blev nedlagt 7. december 1903, da banen blev forlænget fra Bingsfos til Sørumsand. Stationsbygningen, der var opført til åbningen i 1896 efter tegninger af Günther Schüssler, blev flyttet til Aurskog Station, hvor den blev benyttet som pakhus.

Banen blev nedlagt 1. juli 1960, og året efter begyndte arbejdet med at bevare dele af den som veteranbane. Bingsfos blev base for arbejdet, og der blev etableret sidespor og en enkelt remise. I 1975-1976 genopførtes den oprindelige stationsbygning fra Finstadbru på stationen som den første stationsbygning på veteranbanen. Efter at banens nye værksted stod færdig i Sørumsand i 1992, blev banens hovedbase flyttet dertil, og opbevaringen og vedligeholdelsen af lokomotiver i Bingsfos ophørte.

Litteratur

Eksterne henvisninger 

 Forvaltningsplan for Urskog-Hølandsbanen
 Jernbane.net om Bingsfos Station

Noter 

Stationer på Urskog-Hølandsbanen
Stationer på veteranbaner i Norge
Etableret i 1896
Ophørt i 1903